b'\n_START_ARTICLE_\nAzte\xc5\xa1ka civilizacija\n_START_PARAGRAPH_\nAzt\xc3\xa9ki so bili ena izmed najrazvitej\xc5\xa1ih civilizacij predkolumbovske Amerike. Ime izhaja iz njihove miti\xc4\x8dne domovine Aztlan, ker naj bi pomenilo kraj, kjer raste trst._NEWLINE_Po legendi je bog vojne Aztekom naro\xc4\x8dil naj se odselijo v de\xc5\xbeelo, kjer bodo videli orla(simbol vetra)ki sedi na kaktusu-opal(simbol vode), ki je ka\xc4\x8do(simbol zemlje), ki je \xc5\xa1e danes tudi v grbu mehi\xc5\xa1ke dr\xc5\xbeave. _NEWLINE_Njihov prvi vladar je zahteval izdelavo son\xc4\x8dnega kamna z azte\xc5\xa1kim koledarjem, ki danes velja za enega izmed sinonimov azte\xc5\xa1ke kulture.\n_START_SECTION_\nJezik in pisava\n_START_PARAGRAPH_\nPrvotni jezik Aztekov se je imenoval nahuatl\xc5\xa1\xc4\x8dina ali kar nahua. Ko so se naselili v Mehi\xc5\xa1ko Dolino, so prevzeli tudi besede, ki so jih uporabljala ljudstva na obmo\xc4\x8dju, ki so jih zasedli med osvajanem, vklju\xc4\x8dno z majevskimi. Dodali so le lo\xc4\x8dilno pripono (-tli). Nahua je bil mnogostranski, ustvarjalen jezik z enostavno izgovorjavo. V njem obstaja precej literature. Do danes so razvozlali azte\xc5\xa1ko pisavo do te mere, da jo je mogo\xc4\x8de brati._NEWLINE_Azteki so razvili poseben sistem pisave, ki pa ni bila glasovna, ampak je spominjala na slikovno pisavo ali piktografijo. Po tem, ko so raziskovalci nekatere simbole povezali z dolo\xc4\x8denimi izrazi, so nekateri znaki predstavljali tudi glas. K razlikovanju besed je lahko pripomogla tudi barva piktograma. Pisavo so uporabljali: za ra\xc4\x8dunanje, \xc5\xa1tetje koledarskih dni, verske zapise, prerokovanje, medicino in zgodovino. Ker je bilo zapisovanje zelo raz\xc5\xa1irjeno, je danes o azte\xc5\xa1ki zgodovini znanega precej ve\xc4\x8d kot o ostalih ameri\xc5\xa1kih staroselcih.'